# The Lone Gun

| *The Lone Gun* |
| --- |
| Títol | *The Lone Gun* |
|  Póster d'a cinta. |
| Ficha tecnica |
| Dirección | Ray Nazarro |
| Aduyant de dirección | Ralph E. Black |
| Dirección artistica | Frank Paul Sylos |
| Producción | Edward Small |
| Guión adaptau | Don Martin Richard Schayer |
| Basau en | una historia de L. L. Foreman |
| Musica | Irving Gertz |
| Soniu | Charles Cooper |
| Fotografía | Lester White |
| Montache | Buddy Small |
| Escenografía | Alfred Kegerris |
| Efectos especials | Dave Koehler |
| Actors | George Montgomery Dorothy Malone Frank Faylen Neville Brand Skip Homeier Douglas Kennedy Douglas Fowley Fay Roope Robert Wilke |
| Datos y cifras |
| País(es) | Estaus Unius |
| Anyo | 1954 |
| Estreno | 25 d'abril de 1954  Estaus Unius |
| Chenero(s) | Cine de western |
| Durada | 74 min. |
| Idioma(s) | Anglés |
| Companyías |
| Productora(s) | World Films |
| Distribución | United Artists |
| Informacions en bases de datos especializadas: |
|        |

The Lone Gun (títol orichinal en anglés, en aragonés A pistola solitaria, estrenada en Aragón con o títol de Rifle solitario) ye una cinta de cine estausunidense de cine de western estrenada l'anyo 1954, dirichida por Ray Nazarro seguntes un guión adaptau por Don Martin y Richard Schayer (basau en una historia de L. L. Foreman), con una banda sonora orichinal d'Irving Gertz, una dirección de fotografía de Lester White y una producción cinematografica d'Edward Small ta la productora ciematografica World Films. Fan parte de l'elenco d'actors d'a cinta, entre d'atros, George Montgomery, Dorothy Malone, Frank Faylen, Neville Brand, Skip Homeier, Douglas Kennedy, Douglas Fowley, Fay Roope y Robert Wilke.

Cruze plega enta un lugar de l'ueste d'Estaus Unius y en plegar-ie se rebifa con os chirmans Moran en defensa de Fairweather, un chugador de cartas. En veyer as suyas capacidaz li ufren un treballo como "sheriff" d'o lugar, en veyer que ye capable de rebifar-se con os Moran, conoixius chenebriceros d'a redolada. Ha acceptau o treballo encara que no ye la primer vegada que lo fa, anque la vegada anterior decidio marchar en no trobar o refirme d'os habitants a lo mantenimiento de l'orden. Bien luego descubre que lo vacumen que desapareixe d'o lugar marcha enta lo rancho propiedat d'os chirmans Cass y Charlotte Downing, y que Cass ha acceptau diners d'os Moran ta deixar que los suyos animals robaus s'amaguen en o rancho. Pero cuan Cass preba de ganar en o chuego los 3.000 dólars que amenista tornar a los Moran, Fairweather fa trampas ta aduyar-lo, y los Moran asasinan a Cass, fendo-lo con una pistola propiedat de Fairweather ta incrminar-lo falsament. Cruze se veye obligau a zarrar-lo en a garchola pero los Moran lo liberan ta fer-lo servir como cibo ta asasinar a Cruze.

A cinta s'ambienta en bel momento indeterminau d'o sieglo XIX en bel puesto indeterminau de l'ueste d'Estaus Unius, y las suyas escenas se filmoron en localizacions de California, incluyindo-ie Los Angeles.

## Elenco

| Actor | Papel | Notas |
| --- | --- | --- |
|  | ' |  |

## Se veiga tamién

* Cine en 1954.
* Cintas de 1954.

## Referencias

## Vinclos externos

* (en) *The Lone Gun* en Internet Movie Database.
* (en) *The Lone Gun* en TCM Movie Database.